Surtur (lúa)

Surtur ou Saturno XLVIII, é unha pequena lúa de Saturno. Foi descuberta por Scott S. Sheppard, David C. Jewitt, Jan Kleyna, e Brian G. Marsden o 26 de xuño do 2006, a partir de observacións feitas entre xaneiro e abril do 2006 e recibiu a designación temporal de S/2006 S 7.

Surtur ten uns 6 km de diámetro e orbita Saturno a unha distancia media de 22,243 millóns de km en 1238,575 días, cunha inclinación orbital de 166,9° respecto da eclíptica (148,9° respecto do ecuador de Saturno), de movemento retrógrado e cunha excentricidade de 0,368.

Recibiu o seu nome oficial en abril do 2007 a partir da mitoloxía nórdica, nesta mitoloxía, Surtr era o líder dos xigantes do lume.

 Véxase tamén 
 Outros artigos 
 Grupo Nórdico
 Saturno

Ligazóns externas

 Institute for Astronomy Saturn Satellite Data
 IAUC 8727: Satellites of Saturn 30 de xuño do 2006 (descubrimento)
 MPEC 2006-M45: Eight New Satellites of Saturn 3 de maio do 2005 (descubrimento e efemérides)
 IAUC 8826: Satellites of Jupiter and Saturn 5 de abril do 2007 (bautizando a lúa)

Categoría:Lúas de Saturno